**Servisná zmluva č. 1445/2022/ODDIT**

**na poskytovanie služieb údržby a rozvoja existujúceho systému pre podporu elektronickej správy registratúry**

uzavretá podľa § 269 ods. 2 zákona č. 513/1991 Zb. Obchodného zákonníka v platnom znení, a to v spojení s § 65 a nasl. zákona č. 185/2015 Z. z. autorský zákon v znení neskorších predpisov (ďalej len „zmluva“)

medzi na sledovnými zmluvnými stranami:

# ZMLUVNÉ STRANY

**1.1 Objednávateľ:**

Názov: **Banskobystrický samosprávny kraj**

Sídlo: Námestie SNP 23/23, 974 01 Banská Bystrica

Štatutárny orgán: Ing. Ján Lunter, predseda Banskobystrického samosprávneho kraja

Osoby oprávnené na rokovanie: ...................................................

IČO: 37828100

Bankové spojenie: Štátna pokladnica

Štátna pokladnica, IBAN: ...................................................

(ďalej len ,,objednávateľ“)

a

**1.2 Dodávateľ:**

Obchodné meno:

Sídlo:

Zápis v obch. reg.:

Štatutárny orgán:

Osoby oprávnené na rokovanie:

- vo veciach zmluvných

- vo veciach finančných

- vo veciach technických

IČO:

DIČ:

IČ DPH:

Bankové spojenie:

IBAN:

(ďalej len ,,dodávateľ“)

(Objednávateľ a dodávateľ sú ďalej spoločne označovaní ako „strany zmluvy“, “zmluvné strany” alebo „strany“.)

* 1. Sídla zmluvných strán sú zároveň ich korešpondenčnými adresami.

# VYSVETLENIE POJMOV

* 1. Služba **Hot-Line** predstavuje riadenie poskytovaných servisných služieb a činností Service desku zo strany dodávateľa. Ďalej znamená poskytovanie prvoúrovňovej podpory objednávateľovi pri využívaní systému automatizovanej správy registratúry, t.j. poskytovanie doplňujúcich informácií, potrebných pri práci s počítačovým programom Fabasoft. Predmetná podpora zabezpečuje koordináciu všetkých procesov týkajúcich sa riešenia incidentov požiadaviek na zmenu, eskalácii, reportovania a štatistických hlásení medzi objednávateľom a dodávateľom.
	2. Službou **Požiadavka na zmenu** sa rozumejú služby dodávateľa vedúce k ďalšiemu rozvoju, úpravám a integrácii systému automatizovanej správy registratúry, na základe požiadavky objednávateľa (na základe odporučenia dodávateľa alebo bez neho) a za podmienok uvedených v tejto zmluve. Požiadavka na zmenu (PZ)/ Správa zmien znamená, že funkčnosť systému nie je degradovaná. Ide o zmenu existujúceho systému s cieľom zmeniť jeho funkčnosť, zmenu existujúceho systému s cieľom pridať novú funkčnosť alebo o zmenu existujúceho systému s cieľom aktualizovať jeho riadiace parametre.
	3. Službou **Servisný zásah** sa rozumie záväzok dodávateľa poskytnúť riešenie pri prípadných výskytoch kritických a nekritických problémoch systému automatizovanej správy registratúry v stanovenom čase.
	4. Službou **Držanie pohotovosti** sa rozumie pripravenosť dodávateľa poskytnúť riešenie pri prípadných výskytoch kritických a nekritických problémoch informačného systému (ďalej aj ako “IS”) Fabasoft v stanovenom čase.
	5. Službu **Profylaktika aplikačnej vrstvy**. Táto služba predstavuje činnosti správy a údržby serverov, systémového softvéru a systému automatizovanej správy registratúry. Tieto činnosti sa vykonávajú pravidelne počas pracovnej doby, v mieste inštalácie systému s cieľom preventívne identifikovať možné problémy. Ide zväčša o monitorovanie a kontrolovanie definovaných parametrov na základe vopred definovaného profylaktického plánu. Vykonané služby kontroly sa zapisujú do pracovného výkazu, dodávateľ je povinný vykonať službu vo vopred dohodnutom termíne.
	6. Služba **Ročná aktualizácia** znamená dodávanie najnovších verzií už zakúpeného základného softvéru platformy použitej v IS ASR.
	7. **Rozvoj systému automatizovanej správy registratúry na platforme Fabasoft podľa požiadaviek objednávateľa** môže byť využívaný počas trvania zmluvy na základe objednávok vystavených objednávateľom na konfiguráciu a sprístupnenie potrebných odborných modulov súvisiacich s rozvojom IS Fabasoft,  s odbornou činnosťou objednávateľa a rozširovaním počtu licencii Fabasoft. Jednotkové ceny jednotlivých služieb sú uvedené v Prílohe č. 1 tejto zmluvy.
	8. Skratka **ASR** označuje pojem Automatizovaná správa registratúry.
	9. **Automatizovaná správa registratúry** je systém, ktorý umožňuje komplexný prehľad o procesoch vo fáze vybavovania dokumentov (od zaevidovania dokumentov v organizácii až po ich vyradenie) s rešpektovaním aktuálne platnej legislatívy.
	10. Skratka **IS** označuje pojem Informačný systém.
	11. **Informačný systém** je systém na zber, udržiavanie, spracovanie a poskytovanie informácií; pre účely tejto zmluvy ide o súhrnný názov pre informačný systém automatizovanej správy registratúry a dokument manažment systému.
	12. **Dokument manažment systém** predstavuje systém umožňujúci konzistentnú, efektívnu a bezpečnú prácu s elektronickými dokumentmi v súlade s legislatívnymi požiadavkami počas celého životného cyklu .
	13. **Doba odozvy** je doba, do ktorej pracovník dodávateľa bezodkladne kontaktuje (emailom, pokiaľ nie je uvedené inak) kontaktnú osobu zo strany objednávateľa a informuje ju o začatí riešenia servisnej požiadavky.
	14. **Prvotná odozva** je doba medzi postúpením požiadavky objednávateľom dodávateľovi a prvotnou informáciou dodávateľa o krokoch, ktoré boli (alebu budú) zrealizované a predpokladanom cieľovom čase na vyriešenie požiadavky.
	15. **Čas na zabezpečenie náhradného riešenia** znamená, že bolo uplatnené riešenie do systému (služba/prevádzka bola čiastočne obnovená), pričom čas je počítaný iba v rámci daného časového pokrytia od okamihu nahlásenia incidentu/problému kontaktnou osobou zo strany objednávateľa do okamihu, keď dodávateľ vykoná náhradné riešenie problému.
	16. **Zabezpečenie náhradného riešenia** znamená dosiahnutie dočasného režimu funkčnosti systému (funkcia a plánovaná použiteľnosť systému je v zmysle požiadaviek a funkčnej špecifikácie síce poskytovaná odlišne, avšak nie je podstatne ovplyvňované jej pôvodne plánované použitie) vytvorením náhradného postupu bez podstatného vplyvu na zvýšené personálne alebo časové nároky na strane objednávateľa.
	17. **Doba trvalého vyriešenia** znamená najneskorší čas, dokedy dodávateľ musí vyriešiť objednávateľov incident/problém, t.j. znamená čas, kedy bolo uplatnené trvalé riešenie
	do systému (služba/prevádzka bola plne obnovená), pričom čas je počítaný iba v rámci daného časového pokrytia od okamihu nahlásenia incidentu/problému kontaktnou osobou zo strany objednávateľa do okamihu, keď dodávateľ poskytne trvalé riešenie incidentu/problému akceptované objednávateľom.
	18. **Kritický incident/problém s prioritou "Kritická"** je spôsobený výlučne v dôsledku poruchy funkčnosti informačného systému a znamená, že je pre zabezpečenie činnosti u objednávateľa nepoužiteľný, je nefunkčný, alebo jeho funkčnosť je degradovaná s dopadom na kvalitu poskytovanej služby s majoritným dopadom na užívateľov, prestal pracovať, pričom objednávateľ je závislý na plnofunkčnom vykonávaní funkcie, s ohrozením vzniku okamžitého alebo budúceho katastrofického dopadu na základné činnosti objednávateľa. Funkčnosť IS nie je možné využívať náhradným spôsobom.
	19. **Nekritický incident/problém s prioritou "Normálna"** znamená, že funkčnosť je degradovaná s dopadom na kvalitu poskytovanej služby s minoritným dopadom na užívateľov, informačný systém prestal z časti pracovať, pričom objednávateľ je závislý na plnej funkčnosti IS s možnosťou vzniku situácie majúcej dopad na činnosť objednávateľa, funkčnosť informačného systému nie je možné plne využívať, ale je ju možné nahradiť iným spôsobom. Alebo funkčnosť je degradovaná bez dopadu na kvalitu poskytovanej služby, príslušnú funkčnosť vzhľadom na definovaný problém je komplikované užívať, alebo nie je možné plne užívať, alebo je ju možné užívať náhradným spôsobom.
	20. **Nekritický incident/problém s prioritou "Nízka"** znamená, že funkčnosť je degradovaná bez dopadu na kvalitu poskytovanej služby s minoritným dopadom na užívateľov. Objednávateľ nie je závislý na plnej funkčnosti IS, funkčnosť informačného systému je možné nahradiť iným spôsobom. Alebo funkčnosť je degradovaná bez dopadu na kvalitu poskytovanej služby, príslušnú funkčnosť vzhľadom na definovaný problém je možné užívať náhradným spôsobom.
	21. **Bežná prevádzka** predstavuje prevádzku v bežný pracovný deň v čase od 8:00 do 16:00 hod.
	s výnimkou štátom (SR) uznaných sviatkov a víkendov.
	22. Jeden **človekodeň** znamená 8 pracovných hodín.
	23. Jedna **človekohodina** je základná časová jednotka pre vykazovanie prácnosti, vyjadruje prácnosť realizovanú jedným človekom v rozsahu jednej hodiny, pričom najmenšia účtovateľná čiastka za prácnosť podľa tejto zmluvy je 0,5 hodiny (30 minút).
	24. **Zdrojový kód** - predstavuje zápis textu počítačového programu IS ASR v programovacom jazyku, v ktorom bol tento zápis vyhotovený Dodávateľom. Tento zápis sa môže ukladať v podobe textových súborov. Záleží na programovacom jazyku, nakoľko každý má svoju príponu súboru.
	25. **Úplný zdrojový kód** - sa skladá výlučne zo zdrojového kódu každého počítačového programu tvoriaceho IS ASR ktorý bol Dodávateľom modifikovaný alebo vytvorený výhradne v súvislosti s dodaním IS ASR alebo pri plnení podľa tejto Zmluvy, a to v štandardoch a vo formáte Dodávateľa.

Služby uvedené v čl. 3.1 ods. a) - e) tejto zmluvy môžu využívať len oprávnené osoby objednávateľa. Zoznam oprávnených osôb poskytne objednávateľ dodávateľovi do 5 kalendárnych dní odo dňa účinnosti tejto zmluvy. V prípade, že dôjde k zmene oprávnených osôb, objednávateľ je povinný nahlásiť túto zmenu písomne/e-mailom na adresu podpora@xyz.sk dodávateľovi v lehote 3 kalendárnych dní.

# PREDMET ZMLUVY

* 1. Predmetom tejto zmluvy je záväzok dodávateľa vykonávať a zabezpečovať pre objednávateľa služby/plnenia spojené s údržbou a rozvojom informačného systému elektronickej registratúry na platforme Fabasoft (ďalej len „služby“), a to ako služby poskytované mesačne a ako služby poskytované na základe objednávky. V rámci plnenia tejto zmluvy budú dodávateľom poskytované služby v tomto rozsahu:
1. Služby servisnej podpory bod 5.1 zmluvy,
2. Odstraňovanie kritických a nekritických incidentov bod 5.2 zmluvy,
3. Profylaktické činnosti bod 5.3 zmluvy,
4. Ročná aktualizácia softvérových licencií SW platformy použitej v IS ASR (Fabasoft),
5. Rozvoj automatizovanej správy registratúry systému Fabasoft podľa požiadaviek objednávateľa bod 5.4 zmluvy.
	1. Služby:
* **podľa čl. 3.1 písm. a) - c) tejto zmluvy poskytuje dodávateľ mesačne (mesačný paušál**) odo dňa účinnosti zmluvy po celú dobu jej trvania uvedenej v čl. 15 tejto zmluvy. V prípade, ak by došlo ku skončeniu zmluvy v priebehu kalendárneho mesiaca, cena za paušál sa vypočíta ako alikvotná časť poskytnutých služieb pripadajúca na pracovné dni (do dňa skončenia zmluvy).
* **podľa čl. 3.1 písm. d) tejto zmluvy poskytuje dodávateľ 1x ročne** odo dňa účinnosti zmluvy po celú dobu jej trvania podľa čl. 15 tejto zmluvy.
* **podľa čl. 3.1 písm. e) tejto zmluvy poskytuje dodávateľ na základe objednávky vystavenej objednávateľom;** tieto služby sú riadne prebraté preberacími protokolmi ku dňu dodania služieb. Dodávateľ sa zaväzuje služby podľa tohto ustanovenia zmluvy poskytovať objednávateľovi v rozsahu uvedenom v príslušnej objednávke a za podmienok dohodnutých v zmluve a objednávateľ sa zaväzuje zaplatiť za tieto služby dohodnutú cenu. Objednávka bude obsahovať najmä predmet plnenia, čas poskytnutia služby/plnenia, meno, podpis oprávnenej osoby objednávateľa, dátum vystavenia objednávky.
	1. Úplný zdrojový kód - Do 30 kalendárnych dní na písomné požiadanie Objednávateľovi bezodplatne odovzdať aktuálny Úplný zdrojový kód IS ASR.

# ZDROJOVÝ KÓD

* 1. Dodávateľ je povinný na požiadanie Objednávateľa bezodplatne odovzdať aktuálny Úplný zdrojový kód IS ASR najneskôr do 30 kalendárnych dní od písomnej požiadavky objednávateľa v počte 1 ks na dátovom médiu. Uvedená veta sa vzťahuje aj na každý upgrade IS ASR.
	2. Dodávateľ je povinný po upgrade IS ASR odovzdať Objednávateľovi aktuálny Úplný zdrojový kód zapečatený, na neprepisovateľnom technickom nosiči dát s označením časti a verzie IS ASR, ktorej sa týka; za odovzdanie Úplného zdrojového kódu Objednávateľovi sa na účely tejto Zmluvy rozumie odovzdanie technického nosiča dát vopred určenej osobe Objednávateľa. O odovzdaní a prevzatí technického nosiča dát s Úplným zdrojovým kódom a dokumentáciou (aktuálne existujúce verzie funkčnej špecifikácie, prevádzkovej dokumentácie, užívateľskej dokumentácie a metadáta) Úplného zdrojového kódu v slovenskom jazyku v počte 1ks bude oboma Zmluvnými stranami podpísaný písomný preberací protokol podľa prílohy č. 4 tejto Zmluvy.
	3. Pre vylúčenie akýchkoľvek pochybností platí, že Dodávateľ nie je povinný dodať zdrojové kódy vzťahujúce sa k akýmkoľvek iným softvérovým dielam alebo produktom, ktoré neboli vytvorené, upravené alebo modifikované Dodávateľom špeciálne za účelom dodania alebo dohodnutej podpory a rozvoja IS ASR.
	4. Dodávateľ sa zaväzuje, že zdrojový kód, ktorý bude Dodávateľom vytvorený počas upgrade IS ASR na základe tejto Zmluvy, bude spĺňať podmienky zákona č. 95/2019 Z. z. o informačných technológiách vo verejnej správe v znení neskorších predpisov.
	5. Objednávateľ je povinný zachovávať dôvernosť odovzdaného Úplného zdrojového kódu, ak nie je ďalej stanovené inak. Objednávateľ je oprávnený sprístupniť vytvorený Úplný zdrojový kód pre tretie osoby podľa bodu 3a.7 tohto článku.
	6. Úplný zdrojový kód musí byť spustiteľný v prostredí Objednávateľa a musí byť v podobe, ktorá zaručuje možnosť overenia, že je kompletný a v správnej verzii, tzn. umožňujúcej kompiláciu, inštaláciu, spustenie a overenie funkcionality, a to vrátane podrobnej dokumentácie (aktuálne existujúce verzie funkčnej špecifikácie, prevádzkovej dokumentácie, užívateľskej dokumentácie a metadáta) Úplného zdrojového kódu takejto časti IS ASR.
	7. Dodávateľ berie na vedomie, že Objednávateľ môže zdrojový kód alebo zmeny zdrojových kódov upravovať a/alebo spracúvať sám alebo poveriť úpravou tretie osoby (a to najmä zmenou, kopírovaním, prekladom, prispôsobením, modifikovaním, distribuovaním, publikovaním a začlenením do iných diel). Pokiaľ však dôjde k zásahu do Úplného zdrojového kódu diela zo strany Objednávateľa alebo tretej strany neautorizovanej Dodávateľom, povinnosti Dodávateľa zo záruky vzťahujúcej sa k IS ASR zanikajú.

# ROZSAH SLUŽIEB A PODMIENKY ICH POSKYTOVANIA

Dodávateľ:

* zabezpečí tím prvoúrovňovej podpory Hotline a projektovú podporu pre koncových používateľov, resp. pre objednávateľa,
* príjem všetkých dotazov, požiadaviek a chýb od objednávateľa, resp. jeho oprávnených osôb,
* evidenciu prijatých dotazov, požiadaviek a chýb,

identifikáciu a riešenie prijatých dotazov, požiadaviek a chýb v rámci získaných poznatkov zo školení,

* sa zaväzuje služby podľa tejto zmluvy poskytovať počas pracovných dní okrem štátnych sviatkov a štátom uznaných dní pracovného pokoja v časoch od 8:00 hod. do 16:00 hod. Uvedená povinnosť dodávateľa sa vzťahuje na všetky služby poskytované v zmysle tejto zmluvy.
	1. **Služby servisnej podpory**

|  |  |
| --- | --- |
| **Rozsah činností**  | * riadenie a poskytovanie servisných služieb a činností
* vedenie evidencie nahlásených incidentov,
* reportovanie zamerané na spracovávanie požadovaných reportov a operatívnych informácii o ich riešení,
* prevádzka hotline strediska,
* zber a evidencia incidentov,
* identifikácia problému, ktorý vznikol nekorektným zásahom objednávateľa, jeho analýza a samotné riešenie,
* poskytovanie konzultácii o incidentoch,
* poskytovanie mailového hotlinu vyškolením zamestnancom objednávateľa,
* projektové riadenie poskytovaných činností,
* riešenie eskalácii,
* poskytovanie reportovania a štatistických hlásení.
 |

* 1. **Odstraňovanie kritických a nekritických incidentov**

|  |  |
| --- | --- |
| **Rozsah činností** | * dodávateľ poskytne riešenie v prípade kritických / nekritických incidentoch v stanovenom čase,
* o výsledku servisného zásahu bude dodávateľ informovať objednávateľa bezodkladne,
* objednávateľ je povinný incidenty/ problémy nahlasovať písomne prostredníctvom Servise Desku, resp. na e-mailovú adresu podpora@xyz.sk.
* lehota na začatie riešenia problému začína plynúť v pracovných dňoch od 8:00 do 16:00 hod.,
* posúdenie problému na kritický, nekritický je v kompetencii objednávateľa,
* služba bude dodávaná počas celej platnosti tejto zmluvy,
* aby nedošlo k pochybnostiam, čiastočným vyriešením problému sa rozumie aj zníženie úrovne problému, t. j. z kritického na nekritický; toto však nezbavuje dodávateľa povinnosti úplne odstrániť problém v lehote určenej podľa zníženej úrovne problému.
 |
| **Rozsah** | Mesačný paušál |

* + 1. **Kategórie incidentov**

|  |  |  |
| --- | --- | --- |
| **Kategória chyby** | **Služba / Aktivita** | **Reakčná doba** |
| **Kritická** | Doba odozvy  | 1 hod |
| Prvotná odozva | 2 hod |
| Čas na zabezpečenie náhradného riešenia | 16 hod |
| Doba trvalého vyriešenia | 24 hod |
| **Nekritický** | Doba odozvy | 1 hod |
| Prvotná odozva | 8 hod |
| Čas na zabezpečenie náhradného riešenia | 24 hod |
| Doba trvalého vyriešenia | 40 hod |

* + 1. **Nahlasovanie požiadaviek/ incidentov:**

Písomne prostredníctvom Servis Desku alebo na e-mailovú adresu podpora@xyz.sk.

Objednávateľ môže problémy nahlasovať nepretržite 365 dní v roku 24 hodín denne. Lehota na Dobu odozvy na incident začína plynúť v pracovných dňoch od 8:00 do 16:00 hod. Lehota na vyriešenie incidentu sa počíta iba v rámci pracovných hodín.

Nahlasovaný incident musí obsahovať tieto podrobné informácie zabezpečujúce jeho jednoznačnú simuláciu:

* podrobný popis;
* printscreen obrazovky alebo identifikácia dotknutého objektu (číslo záznamu alebo spisu);
* typ prostredia (prevádzkové, testovacie);
* identifikáciu používateľa, u ktorého sa daná chyba prejavila.
	+ 1. **Správa incidentov a problémov**

Klasifikácia – výstupom je:

1. odsúhlasenie klasifikácie podpornej služby,
2. návrh na preklasifikovanie podpornej služby,
3. odsúhlasenie kategórie,
4. návrh na preklasifikovanie kategórie,
5. odsúhlasenie Priority,
6. návrh na preklasifikovanie Priority.

Analýza - preskúmanie a diagnostika fyzicky v sídle Objednávateľa –výstupom je:

1. hĺbková analýza incidentu/problému
2. návrh náhradného riešenia s analýzou dopadov
3. kvalifikovaný odhad termínu jeho nasadenia, alebo
4. návrh konečného riešenia (kvalifikovaný odhad termínu konečného vyriešenia),
5. potreba zásahu - prístupu Dodávateľa do IS,
6. rozsah požadovanej súčinnosti Objednávateľa.

Vyriešenie resp. dočasná obnova prevádzky IS – výstupom je

1. vyriešenie, resp. náhradné riešenie,
2. obnova, resp. dočasná obnova prevádzky, funkčný test.
3. Uzavretie – výstupom je:
4. akceptácia Objednávateľa,
5. zápis o ukončení podpísaný kontaktnou osobou objednávateľa,
6. zápis o ukončení v call centre Dodávateľa.

Súčinnosť Objednávateľa

1. Objednávateľ poskytne Dodávateľovi aj inú, na účely plnenia tejto zmluvy potrebnú a dodávateľom primerane a účelne požadovanú súčinnosť najmä:
2. backup (záloha), restore & recovery (obnova) časti alebo celej databázy,
3. management dátového úložiska databázy,
4. riešenie problémov spôsobených komponentmi inštalovanými na žiadosť objednávateľa,
5. riešenie problémov infraštruktúry IKT IS v priestoroch dátových centier objednávateľa a zabezpečenie súčinnosti tretích strán,
6. prevádzku HW,
7. prevádzku a inštaláciu aktualizácií a patchov štandardného systémového software, SQL DB,
8. prevádzku sieťovej infraštruktúry.
	* 1. Dodávateľ musí vykonať činnosti Klasifikácia a Analýza - preskúmanie a diagnostika prostredníctvom svojho Hotline a výstupy poskytnúť objednávateľovi v dohodnutom čase Doby odozvy.
		2. V prípade, že nahlásený Incident má za následok znemožnenie prevádzky IS (priorita KRITICKÁ), je dodávateľ povinný po vzájomnej dohode s oprávnenými osobami objednávateľa, súbežne s riešením Incidentu, zabezpečiť náhradné riešenie tak, aby neboli narušené činnosti objednávateľa.
		3. V prípade, že pri akceptácii konečného vyriešenia Incidentu dôjde objednávateľom k zisteniu nových chýb, ktoré majú dopad na štandardnú prevádzku IS, budú pre tieto chyby objednávateľom založené nové incidenty.
		4. Novovzniknuté Incidenty budú klasifikované podľa štandardných kritérií a lehoty na ich vyriešenie sa riadia podľa klasifikácie ich priority.
		5. Čas od poskytnutia riešenia – vyriešenia Incidentu dodávateľom do Akceptovania/ Neakceptovania, resp. nahlásenia defektov, alebo súvisiacich nových Incidentov objednávateľom sa do času riešenia Incidentu/Problému dodávateľom nezapočítava.
		6. V prípade nutnosti zabezpečenia nevyhnutnej súčinnosti iného partnera alebo zamestnanca na strane objednávateľa pre potreby vyriešenia incidentu, čas na zabezpečenie náhradného riešenia a /alebo doba trvalého vyriešenia začína plynúť od poskytnutia súčinnosti v zmysle tohto bodu/odseku zmluvy.
	1. **Profylaktické činnosti**

|  |  |
| --- | --- |
| **Rozsah činností** | * pravidelná kontrola funkčnosti aplikácie, softvérového vybavenia,
* pravidelná kontrola nastavenia systému podľa posledne odsúhlaseného stavu IS, kontrola synchronizácie služieb v prípade clustrovaných služieb, - kontrola správnosti smerovania,
* pravidelná kontrola parametrov systému definovaných v akceptačných a výkonnostných testoch,
* logovanie činností za účelom optimálnej prevádzky a vyhodnocovania incidentov,
* kontrola a vyhodnocovanie záznamov zo systémových logov, aplikačných logov,
* kontrola prostredia, v ktorom IS beží,
* udržiavanie repozitára zdrojov kódov,
* udržiavanie dokumentácie v aktuálnosti – inštalačnej, prevádzkovej, administrátorskej a užívateľskej,
* realizácia prevádzkových zásahov (správa systému),
* predkladanie Pracovného výkazu o vykonaných službách (príloha č.2),
* podpora, resp. aktualizácia konfigurácie systému,
* monitorovanie aplikácie.
 |
| **Rozsah** | Mesačný paušál |

* + 1. **Podpora pri plánovaných odstávkach IS**
1. Všetky činnosti budú vykonávané na dennej báze, pokiaľ sa nedohodne inak. Dodávateľ môže činnosti vykonávať iba v mieste inštalácie systému a môže použiť aj automatické nástroje na monitorovanie a sledovanie parametrov tejto služby alebo môže využiť nástroje objednávateľa. V takom prípade dodá zoznam potrebných nastavení na adekvátne vyhodnocovanie parametrov.
2. V prípade potreby odstávky prevádzky IS pre vykonanie Profylaktiky aplikačnej vrstvy, bude Profylaktika vykonaná v čase, na ktorom sa Objednávateľ a Dodávateľ vzájomne dohodnú. Technologické odstávky budú plánované v čase, na ktorom sa Objednávateľ a Dodávateľ vzájomne dohodnú.
3. V prípade plánovanej technologickej odstávky bude Profylaktika vykonaná v dohodnutom rozsahu

vyžiadanom Objednávateľom.

1. Záznamy o vykonaných činnostiach tejto služby dodáva dodávateľ objednávateľovi prostredníctvom služby Reporting /Hodnotenie.
	* 1. **Eskalačný proces**

V prípade, ak sa strany zmluvy nedohodnú na:

1. činnostiach zmenového procesu alebo
2. na rovnakej klasifikácií služby, resp. kategorizácií služby, resp. rovnakej kategorizácii priority,

eskalujú to na oprávnené osoby oboch strán zmluvy, ktoré sú uvedené s čl. 1. tejto zmluvy.

* 1. **Rozvoj ASR systému na platforme Fabasoft podľa požiadaviek objednávateľa**

|  |  |
| --- | --- |
| **Rozvoj systému na platforme Fabasoft** | * objednávateľ už v súčasnosti používa nasadený informačný systém dokument manažment systém pre správu elektronickej registratúry, ktorý spĺňa všetky požiadavky kladené Ministerstvom vnútra Slovenskej republiky podľa zákona č. 395/2002 Z. z. o archívoch a registratúrach a o doplnení niektorých zákonov v znení neskorších predpisov, a taktiež podľa výnosu Ministerstva vnútra Slovenskej republiky č. 525/2011 Z. z. o štandardoch pre elektronické informačné systémy na správu registratúry v znení neskorších predpisov. V súčasnosti je informačný systém plne nasadený do rutinnej prevádzky, t.j. dielo je plne funkčné a objednávateľ ho využíva v rámci určenia. V informačnom dokument manažment systéme je dôsledne implementovaný a dodržiavaný registratúrny plán organizácie/objednávateľa, a s tým súvisiaci adresár zamestnancov objednávateľa a ich pracovné zaradenie a pod. Zároveň informačný systém slúži v súčasnosti ako úložisko dokumentov.
* objednávateľ vzhľadom na nové požiadavky na elektronizáciu a automatizáciu, rýchlosť spracovania požiadaviek a unifikáciu administratívnych procesov objednávateľa potrebuje nasadiť do systému nové rozširujúce funkcionality, ktoré zachovajú základný princíp systému, a zároveň rozšíria a doplnia funkcionalitu a vytvoria tiež možnosti pre integráciu na prípadne ďalšie informačné systémy objednávateľa. Tieto funkcionality jednoducho a intuitívne rozšíria možnosti existujúceho informačného systému o potrebnú funkcionalitu pre správu dokumentov a ich bezpečné dlhodobé uloženie (archiváciu), automatizované a unifikované procesné spracovanie administratívnych procesov organizácie (workflow/ proces manažment), možnosti fulltextového a fazetového vyhľadávania dát a kľúčových reťazcov v komplexnom dokument manažment systéme a jeho nadstavbových modulov vrátane podpory sémantiky.
* pod **rozvojom ASR na platforme Fabasoft** rozumieme analytické a komplexné programátorské služby pre rozvoj a rozšírenie funkcionalít a možnosti širšieho využitia existujúceho systému ASR na platforme Fabasoft.
* ďalej pod **rozvojom** **ASR systému na platforme Fabasoft** rozumieme implementáciu odborných aplikácii na elektronické spracovanie administratívnych procesov objednávateľa. Pod odbornými aplikáciami rozumieme funkčné celky so špecifickou funkcionalitou pre danú oblasť alebo typy dokumentov. Sú určené na automatizáciu komplexných procesov, kde sa pracuje s papierovými dokumentmi alebo inými formami obsahu, pričom je ich možné integrovať s externými systémami. Umožňuje ľahko archivovať svoje dáta, nezávisle na ich druhu a pôvodu, na jednom mieste, s podporou pre automatizáciu a audit s cieľom transparentnosti vo všetkých spracovávaných dokumentoch.

Napríklad môže ísť:* o implementáciu služieb umožňujúcich plne elektronické spracovanie celého životného cyklu doručených faktúr – od ich evidencie vrátane skenovania, cez overenie formálnej správnosti, overenie vecnej správnosti a rozúčtovanie na nákladové štruktúry, schválenie až po zaúčtovanie,
* podporuje evidenciu, tvorbu a procesné spracovanie všetkých typov požiadaviek na objednávky,
* služby vedúce k podpore komplexnej evidencii, tvorbe a spracovaniu všetkých typov zmlúv a dodatkov, s ktorými organizácia pracuje. Elektronizácia procesu tvorby nových zmlúv a dodatkov na základe preddefinovaných šablón podľa typu zmluvy, ich pripomienkovanie, schvaľovanie a publikovanie,
* implementácia služieb, ktorých výsledkom bude riešenie podporujúce riadiacu a kontrolnú činnosť vedúcich pracovníkov v oblasti zadávania a sledovania pracovných úloh a porád. Bude umožňovať vedúcim pracovníkom plánovať a realizovať porady, zadávať úlohy riešiteľom, sledovať a vyhodnocovať ich riešenie,
* implementácia služieb pre elektronickú evidenciu, tvorbu a procesné spracovanie tuzemských aj zahraničných cestovných príkazov so zohľadnením legislatívnych požiadaviek a schvaľovacích postupov v organizácii s podporou spracovania všetkých potrebných činností s cestovnými príkazmi pred uskutočnením pracovnej cesty, ako aj po jej ukončení,
* rozvoj vedúci k elektronickej evidencii, tvorbe a spracovaniu žiadaniek o motorové vozidlo s podporou procesného riadenia organizácie, uľahčuje a sprehľadňuje manipuláciu so žiadankami,
* implementácia procesov pre komplexnú evidenciu, tvorba a procesné spracovanie žiadostí o dovolenku so zohľadnením hierarchického organizačného členenia a schvaľovacích postupov v organizácii.
* implementácia komunikačného rozhrania na ústredný portál verejnej správy.
* implementácia procesov zaručenej konverzie alebo rovnopisu elektronického úradného dokumentu, ktorý nie je možné doručiť elektronicky a takto konvertovaný dokument doručiť v papierovej podobe
* ďalej pod **rozvojom ASR na platforme Fabasoft**  rozumieme služby školenia užívateľov aplikácii na platforme Fabasoft a administrátorov platformy Fabasoft, rozšírenie počtu licencii a aktualizácii licencii platformy Fabasoft.
* pod **rozvojom ASR na platforme Fabasoft** rozumieme aj analytické a komplexné programátorské a testovacie práce súvisiace s prechodom (technologický update) na vyššiu verziu platformy Fabasoft.
* služba Rozvoj ASR na platforme Fabasoft podľa požiadaviek objednávateľa bude realizovaná na základe objednávok so strany objednávateľa. Objednávka bude prílohou faktúry.
 |

# SÚČINNOSŤ

Objednávateľ sa zaväzuje, že pre riadne plnenie záväzkov dodávateľa v rámci tejto zmluvy poskytne dodávateľovi bezodplatne všetku nevyhnutne potrebnú súčinnosť, a to najmä tým, že:

* 1. zabezpečí odborný personál pre definovanie požiadaviek objednávateľa na zmeny, úpravy alebo rozvoj systému automatizovanej správy registratúry,
	2. umožní dodávateľovi monitoring systému automatizovanej správy registratúry a jeho testovacej a prevádzkovej infraštruktúry v prevádzkovom prostredí objednávateľa,
	3. zabezpečí zálohovanie a obnovu produkčnej infraštruktúry automatizovanej správy registratúry,
	4. zabezpečí nasadzovanie nových verzií, záručných opráv, funkčných a bezpečnostných záplat IS Fabasoft na testovaciu a prevádzkovú zostavu v správe objednávateľa,
	5. zabezpečí na vlastné náklady štandardnú podporu systémového softvéru (ďalej ako”SW”). V prípade potreby vykonať aktivity nad aplikáciou, ktoré si vyžadujú podporu Softvérového produktu (tzv. maintenance), je objednávateľ povinný si túto podporu zabezpečiť v zmysle licenčných podmienok Dodávateľa licenčných práv jednotlivých SW.
	6. sa zaväzuje Dodávateľovi včas poskytnúť aj súčinnosť určenú v dohodnutých podmienkach realizácie úprav systému automatizovanej správy registratúry, resp. riešenia incidentov.
	7. Dodávateľ nebude v omeškaní, ak jeho záväzok na plnenia/ činnosti vzniknutý podľa tejto zmluvy alebo na jej základe nemohol byť riadne a včas splnený z toho dôvodu, že mu objednávateľ z akéhokoľvek dôvodu riadne a včas neposkytol nevhnutne potrebnú súčinnosť povinnú podľa tejto zmluvy alebo určenú v dohodnutých podmienkach realizácie úprav automatizovanej správy registratúry. Dodávateľ sa zaväzuje poskytnúť objednávateľovi súčinnosť potrebnú na splnenie jeho povinností v zmysle tejto zmluvy.

# PREBERANIE PREDMETU ZMLUVY

* 1. Služby poskytnuté zo strany dodávateľa podľa čl. 3.1 písm. a) - c) tejto zmluvy sú zo strany objednávateľa riadne prebraté až dňom podpisu Pracovného výkazu o vykonaných službách zo strany objednávateľa, ktorého vzor tvorí prílohu č. 2 tejto zmluvy.
	2. Služby podľa čl. 3.1 písm. d) a e) tejto zmluvy sú riadne prebraté akcetačno-preberacími protokolmi ku dňu ich podpísania zo strany objednávateľa.

# CENA

* 1. Celková cena predmetu zmluvy za poskytovanie služieb podľa tejto zmluvy je stanovená dohodou zmluvných strán v zmysle zákona NR SR č. 18/1996 Z. z. o cenách v znení neskorších predpisov maximálne vo výške **xy bez DPH,** t. j. **xy s DPH (slovom .............................. EUR vrátane DPH).** V celkovej cene sú zahrnuté všetky náklady dodávateľa súvisiace s poskytovaním služieb podľa tejto zmluvy. Špecifikácia ceny tvorí Prílohu č. 1 tejto zmluvy.
	2. Cena za mesačný paušál je **xy bez DPH**, t. j. **xy s DPH (slovom .............................. EUR vrátane DPH).**

# FAKTURÁCIA A PLATOBNÉ PODMIENKY

* 1. Cenu za poskytnutie mesačných paušálnych služieb podľa čl. 3.1 písm. a) až c) tejto zmluvy je objednávateľ povinný uhrádzať mesačne vcelku na základe faktúry – účtovného dokladu vystaveného dodávateľom. Právo na zaplatenie ceny vznikne uplynutím príslušného kalendárneho mesiaca, v ktorom bola predmetná služba poskytovaná. Prílohou faktúry je Pracovný výkaz o vykonaných službách (Príloha č. 2 tejto zmluvy). Faktúra je splatná do 30 dní odo dňa jej doručenia objednávateľovi.
	2. Cena za ostatné služby uvedené v čl. 3.1 písm. d) a e) tejto zmluvy poskytované dodávateľom na základe objednávky budú uhradené na základe vystavenej faktúry, ktorej súčasťou bude akceptačno-preberací protokol podpísaný oboma zmluvnými stranami. Splatnosť faktúry je 30 dní odo dňa jej doručenia objednávateľovi.
	3. Daň z pridanej hodnoty sa účtuje v zmysle platných predpisov v deň vystavenia faktúry.
	4. Objednávateľ je oprávnený pred uplynutím lehoty splatnosti vrátiť bez zaplatenia faktúru späť dodávateľovi na dopracovanie, ktorá neobsahuje náležitosti daňového dokladu v zmysle zákona č. 222/2004 Z. z. o dani z pridanej hodnoty alebo náležitosti stanovené ďalšími príslušnými právnymi predpismi alebo má iné vady v obsahu podľa tejto zmluvy. Vo vrátenej faktúre musí objednávateľ uviesť/vyznačiť dôvod vrátenia faktúry dodávateľovi na dopracovanie. Dodávateľ je v tomto prípade povinný podľa povahy nesprávnosti faktúru opraviť alebo vyhotoviť novú faktúru. Oprávneným vrátením faktúry prestáva plynúť pôvodná lehota splatnosti. Nová lehota splatnosti 30 dní plynie znovu odo dňa doručenia opravenej alebo novo vyhotovenej faktúry objednávateľovi.

# ZÁRUKA

* 1. Dodávateľ sa zaväzuje, že bude riadne, včas a v dohodnutej kvalite poskytovať služby podľa tejto zmluvy a jej príloh, ako aj podľa príslušných objednávok.
	2. Dodávateľ sa zaväzuje, že služby podľa tejto zmluvy a jej príloh poskytne s odbornou starostlivosťou a že zabezpečí všetko primerané úsilie na to, aby za podmienok stanovených v tejto zmluve mali všetky ním poskytované služby požadovanú kvalitu a dohodnutú funkcionalitu a to po dobu 24 mesiacov odo dňa ich riadneho prebratia zo strany objednávateľa. Záruka za kvalitu predmetu zmluvy platí za predpokladu, že IS ASR na platforme Fabasoft je prevádzkovaný na dohodnutom prostredí bez dokázateľných rušivých vplyvov iného programového vybavenia, ktorých inštalácia nebola s dodávateľov vopred konzultovaná. Dohodnutým prostredím sa rozumie prevádzkové prostredie objednávateľa v čase podpisu tejto zmluvy.
	3. Záručná doba na každú službu dohodnutú podľa tejto zmluvy je dvadsaťštyri (24) mesiacov odo dňa jej prevzatia zo strany objednávateľa.

Ak sa počas používania IS zistí, že funkcionalita a/alebo kvalita poskytnutej služby nie je v súlade s touto zmluvou z dôvodov na strane dodávateľa, dodávateľ sa zaväzuje takýto nesúlad bezodkladne odstrániť na svoje náklady

* 1. **Obmedzenie záruky -** dodávateľ neručí za problémy vzniknuté v dôsledku dodatočne inštalovaného programového vybavenia, resp. zmien v jestvujúcom systéme pre automatizovanú správu registratúry, ktoré boli preukázateľne spôsobené neodborným zásahom tretích strán. Táto podmienka však neplatí, ak dodávateľ poruší svoje povinnosti podľa tejto zmluvy alebo iné všeobecne záväzné predpisy.

# AUTORSKÉ A LICENČNÉ PRÁVA

* 1. Dodávateľ vyhlasuje, že služby poskytnuté na základe tejto zmluvy sú bez akýchkoľvek právnych vád vyplývajúcich z autorských práv a to v zmysle ustanovení autorského zákona. Dodávateľ vyhlasuje a svojim podpisom na zmluve ručí, že k jednotlivým službám dodaným, poskytnutým, vykonaným a/alebo vytvoreným dodávateľom alebo tretími osobami pre objednávateľa na základe tejto zmluvy:
1. má alebo vykonáva autorské práva alebo iné duševné vlastníctvo; a /alebo
2. má a/alebo vykonáva právo na ich používanie na základe licencií udelených mu tretími stranami, ktoré k nim majú a/alebo vykonávajú autorské práva a/alebo iné duševné vlastníctvo.
	1. V prípade, že sa akékoľvek tvrdenie dodávateľa uvedené v čl. 11 bod/ods. 11.1. tejto zmluvy ukáže byť ako nepravdivé alebo si akákoľvek tretia strana, vrátane zamestnancov dodávateľa alebo tretej strany, ktorá plnila za dodávateľa, uplatní akýkoľvek nárok proti objednávateľovi z titulu porušenia autorských práv alebo iného práva duševného vlastníctva tejto tretej strany alebo akékoľvek iné nároky v akejkoľvek súvislosti so zmluvou zaväzuje sa dodávateľ:
3. bezodkladne obstarať na svoje vlastné náklady a výdavky od takejto tretej strany potrebný súhlas na používanie jednotlivých služieb dodaných, poskytnutých, vykonaných a/alebo vytvorených dodávateľom alebo tretími stranami pre objednávateľa, alebo upraviť jednotlivé služby dodané, poskytnuté, vykonané a/alebo vytvorené dodávateľom, alebo tretími stranami pre objednávateľa tak, aby už ďalej neporušovali autorské práva a/alebo iné práva duševného vlastníctva tretej strany, alebo nahradiť jednotlivé plnenie dodané, poskytnuté, vykonané a/alebo vytvorené dodávateľom alebo tretími stranami pre objednávateľa rovnakými alebo aspoň takými plneniami, ktoré majú aspoň podstatne podobné kvalitatívne, operačné a technické parametre a funkčnosti a zároveň
4. uhradiť škodu, ktorá vznikne objednávateľovi v prípade, ak sa tvrdenie dodávateľa ukáže byť nepravdivým a/alebo v dôsledku uplatnenia vyššie uvedeného nároku tretej strany a to v plnej výške bez akéhokoľvek obmedzenia.
	1. Dodávateľ sa ďalej zaväzuje poskytnúť objednávateľovi akúkoľvek účinnú pomoc a uhradiť akékoľvek náklady a výdavky, ktoré vznikli/vzniknú objednávateľovi v súvislosti s uplatnením vyššie uvedeného nároku/nárokov tretej strany.
	2. Objednávateľ je oprávnený používať dielo len v rámci útvarov organizačnej štruktúry objednávateľa, resp. aj v organizáciách v zriaďovateľskej/zakladateľskej pôsobnosti objednávateľa, a to na počítačových (informačných) systémoch k tomu určených.
	3. Práva udelené v tejto zmluve sa udeľujú osobitne objednávateľovi a nesmú sa preniesť na tretiu osobu bez predchádzajúceho súhlasu dodávateľa.
	4. Objednávateľ je oprávnený vytvoriť kópie aplikácií na archívne účely v súlade
	s ustanoveniami zákona č. 185/2015 Z. z. autorský zákon v znení neskorších predpisov.
	5. Objednávateľ nebude používať predmet zmluvy na zdieľanie technológie, prenájom, servisné služby alebo školenie tretej strany.
	6. V prípade, že predmet zmluvy alebo ktorákoľvek jeho časť bude spĺňať náležitosti autorského diela podľa zákona č. 185/2015 Z. z. autorský zákon v znení neskorších predpisov (ďalej len „autorský zákon“), dodávateľ udeľuje objednávateľovi dňom jeho prevzatia zo strany objednávateľa licenciu podľa autorského zákona, a to výhradnú, neobmedzenú (najmä bez vecného, časového a teritoriálneho obmedzenia), v rozsahu uvedenom v § 19 autorského zákona, tak aby predmet zmluvy alebo jeho časť mohol objednávateľ používať pre vlastnú potrebu, a za týmto účelom ho poskytovať aj tretím osobám, ako podklady pre plnenie úloh objednávateľa. Objednávateľ je tiež oprávnený tieto predmety duševného vlastníctva spracovávať, vyhotovovať rozmnoženiny, zverejňovať, rozširovať akokoľvek inak používať v zmysle príslušných právnych predpisov, ale najmä ich poskytnúť orgánom a organizáciám štátnej správy a územnej samosprávy. Dodávateľ zároveň udeľuje dňom prevzatia predmetu zmluvy alebo jeho časti, objednávateľovi právo udeliť tretej osobe súhlas na jeho použite v rozsahu udelenej licencie a tiež súhlas na postúpenie licencie. Zmluvné strany sa zároveň dohodli, že odmena dodávateľa v zmysle tohto ustanovenia zmluvy je zahrnutá v celom rozsahu v cene za predmet zmluvy. Dodávateľ sa zaväzuje v záujme naplnenia vyššie uvedeného vysporiadať všetky právne vzťahy s tretími osobami, ktoré sa budú podieľať na plnení predmetu zmluvy tak, aby si tieto osoby nemohli uplatňovať voči objednávateľovi žiadne nároky. Objednávateľ sa zaväzuje použiť predmet zmluvy výlučne pre potreby vyplývajúce z tejto zmluvy a v súlade s ustanoveniami autorského zákona.
	7. Dodávateľ bude jediným legitimovaným disponentom / držiteľom dotknutých autorských práv. V prípade, ak si tretia osoba uplatní voči objednávateľovi nárok z titulu porušenia autorských alebo iných práv, ktorý preukáže príslušným dokladom preukazujúcim pravdivosť jej tvrdenia, dodávateľ sa zaväzuje, že po doručení písomnej výzvy uhradí objednávateľovi všetky legitímne nároky tretej osoby a zároveň nahradí prípadnú inú škodu priamo súvisiacu s vyššie uvedenou situáciou, ktorá objednávateľovi vznikne v dôsledku uplatnenia takéhoto nároku tretej / tretích osôb, a to v plnej výške (vrátane sankcií, úhrady nákladov na právne zastúpenie a pod. – ak vzniknú). Ustanovenia tohto článku platia aj po zániku tejto zmluvy, z akéhokoľvek dôvodu. Ostatné nároky objednávateľa z tejto zmluvy alebo vyplývajúce z aplikovateľných právnych predpisov tým ostávajú nedotknuté. Objednávateľ sa zaväzuje použiť predmet zmluvy výlučne pre potreby vyplývajúce z tejto zmluvy a v súlade s ustanoveniami autorského zákona.

# POVINNOSTI ZMLUVNÝCH STRÁN

* 1. Dodávateľ **je povinný:**
1. dodať používateľskú, servisnú a administrátorskú dokumentáciu, prípadne jej doplnky, zodpovedajúce aktuálnemu stavu poskytnutých plnení,
2. dodať inštalačnú príručku a spôsob a rozsah zálohovania,
3. zapracovávať všetky zmeny do existujúceho systému objednávateľa pre elektronickú správu registratúry v dohodnutých časových termínoch. V prípadoch, kde to nie je stanovené, dodávateľ bude okamžite informovať objednávateľa o lehote vykonania týchto zmien,
4. vyšpecifikovať a dodať požiadavky na potrebný hardvér (HW) a kompatibilitu softvéru (SW) v minimálnej HW a SW konfigurácii a v doporučenej HW a SW konfigurácii. V prípade akejkoľvek zmeny, ktorá si bude vyžadovať zmenu jestvujúceho HW alebo SW licencií tretích strán, predloží návrh objednávateľovi na schválenie,
5. zachovať všetky obchodné tajomstvá a dôverné informácie, poskytnuté, odovzdané, oznámené, sprístupnené alebo akýmkoľvek iným spôsobom získané dodávateľom (ním vedených údajov) od objednávateľa na základe zmluvy alebo v akejkoľvek súvislosti so zmluvou. Tieto môžu byť použité výhradne na účely plnenia predmetu zmluvy a dodávateľ sa zaväzuje ich udržiavať v prísnej tajnosti, zachovávať o nich mlčanlivosť a chrániť ich pred zneužitím, poškodením, zničením, znehodnotením tak, aby sa o nich nedozvedeli tretie osoby. Na účely tejto zmluvy sa dôvernými informáciami rozumejú aj osobné údaje,
6. zabezpečiť riadne a včasné utajenie dôverných informácií a zachovávanie povinnosti mlčanlivosti o dôverných informáciách aj u svojich zamestnancov, štatutárnych orgánov, členov štatutárnych orgánov, dozorných rád, členov dozorných orgánov, zástupcov, splnomocnencov, subdodávateľov ako i iných spolupracujúcich tretích osôb, pokiaľ im takéto dôverné informácie boli poskytnuté, odovzdané, oznámené alebo sprístupnené v súlade so zmluvou,
7. písomne reagovať na každú požiadavku objednávateľa, týkajúcu sa predmetu tejto zmluvy. Formou písomne sa rozumie aj email,
8. plniť jednotlivé služby podľa tejto zmluvy,
9. informovať objednávateľa o všetkých faktoch, ktoré by mohli negatívne vplývať na plnenia dodávateľa vyplývajúce z predmetu tejto zmluvy,
10. na základe žiadosti objednávateľa zabezpečiť prítomnosť kvalifikovaných špecialistov (expertov), ktorá je nevyhnutná pre poskytovanie služieb podľa tejto zmluvy v dohodnutom čase a mieste plnenia.
11. zabezpečiť pre všetky servery, na ktorých sú predmetné IS prevádzkované:
12. Patche spoločnosti Microsoft sa nesmú automaticky inštalovať na servery, ale musia byť v stave pripravených na inštaláciu. Samotnú inštaláciu vykonať až po dohode s objednávateľom;
13. Service pack-y operačných systémov a service pack-y softvérových produktov Microsoft aplikovať až po dohode s objednávateľom;
14. sledovať legislatívne zmeny a tieto zapracovať do IS.
	1. Objednávateľ **je povinný:**
15. zabezpečiť vstup zamestnancov dodávateľa a jeho subdodávateľov do všetkých potrebných priestorov objednávateľa a to v rámci obvyklej pracovnej doby v prítomnosti zodpovedného zamestnanca objednávateľa s tým, že nenarušia prevádzku IS a ani ostatných systémov objednávateľa,
16. zabezpečiť, aby dodávateľ bol okamžite upovedomený o aktuálnych legislatívnych zmenách interného charakteru objednávateľa, zmenách organizačnej štruktúry objednávateľa, príp. iných zmenách u objednávateľa, ktoré majú vplyv na predmet zmluvy a IS Fabasoft,
17. zabezpečiť účinnú ochranu autorských, príp. Iných práv duševného vlastníctva a licenčných práv na dodané plnenie v zmysle zmluvy,
18. všetky pripomienky, sťažnosti, výhrady, doplnky a pod. týkajúce sa poskytnutých služieb odovzdávať písomnou formou, prípadne formou e-mailu dodávateľovi,
19. na základe žiadosti dodávateľa zabezpečiť prítomnosť kvalifikovaných špecialistov, ktorá je nevyhnutná pre poskytovanie plnení v dohodnutom mieste plnenia,
20. zabezpečiť pre všetky servery, na ktorých sú predmetné IS prevádzkované:
21. 1.Patche spoločnosti Microsoft sa nesmú automaticky inštalovať na servery, ale musia byť v stave pripravených na inštaláciu. Samotnú inštaláciu vykonať až po dohode s dodávateľom.
22. 2.Service pack-y operačných systémov a service pack-y softvérových produktov Microsoft aplikovať až po dohode s dodávateľom.
	1. Zmluvné strany sú **povinné**:

zachovať obchodné tajomstvo vo vzťahu ku skutočnostiam obchodnej, výrobnej alebo technickej povahy, ktoré majú skutočnú alebo aspoň potenciálnu materiálnu alebo nemateriálnu hodnotu, nie sú v príslušných odborných kruhoch bežne dostupné, majú byť podľa vôle jednej zo zmluvných strán utajené a táto zmluvná strana ich utajenie zodpovedajúcim spôsobom zabezpečuje, a to však iba v prípade, ak tieto informácie tvoriace obchodné tajomstvo nie sú zmluvné strany povinné zverejniť a/alebo sprístupniť na základe osobitných právnych predpisov.

# MLČANLIVOSŤ A OCHRANA INFORÁCIÍ

* 1. Dodávateľ sa zaväzuje zachovávať mlčanlivosť o všetkých informáciách, ktoré sa dozvedel počas doby trvania zmluvy, pokiaľ ho objednávateľ v konkrétnom prípade tejto povinnosti písomne nezbaví, alebo predmetné informácie nie sú verejne známe. Táto povinnosť platí aj pre subdodávateľov dodávateľa. V rozsahu zaisťujúcom možnosť splnenia tejto povinnosti dodávateľ uzatvorí s každým subdodávateľom dohodu o mlčanlivosti. Záväzok mlčanlivosti dodávateľa trvá aj po ukončení platnosti zmluvy.
	2. Objednávateľ sa zaväzuje chrániť pred vyzradením informácií dodávateľa, ktoré sú jasne a písomne označené dodávateľom ako dôverné. Táto povinnosť trvá aj po ukončení platnosti tejto zmluvy. Za informáciu podliehajúcu ustanoveniam tohto článku zmluvy nebude považovaná taká informácia, ktorá je objednávateľovi známa alebo je verejne dostupná, či bola vyvinutá, alebo zákonne získaná od tretej osoby bez obmedzenia s jej nakladaním v rámci zmluvy alebo je objednávateľ povinný ju sprístupniť alebo zverejniť podľa osobitných právnych predpisov, ako napr.: podľa zák. č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov, pričom v takomto prípade sa zaväzuje chrániť dôverné informácie a obchodné tajomstvá dodávateľa v súlade s platnou právnou úpravou.
	3. Dodávateľ sa zaväzuje zaobchádzať s  informáciami poskytnutými objednávateľom ako s dôvernými  najmä v súlade s § 17 zákona č. 513/1991 Zb. Obchodného zákonníka v platnom znení a zák. č. 18/2018 Z.z.. o ochrane osobných údajov a o zmene a doplnení niektorých zákonov (ďalej len „dôverné informácie“) a je povinný zabezpečiť ich ochranu pred tretími osobami. Dodávateľ je oprávnený poskytnúť tretej osobe dôverné informácie len s predchádzajúcim písomným súhlasom objednávateľa, okrem prípadu, ak by povinnosť zverejnenia vyplývala zo zákona alebo z právoplatného rozhodnutia príslušného štátneho orgánu. Dodávateľ je ďalej oprávnený poskytnúť dôverné informácie svojim subdodávateľom podieľajúcim sa na plnení tejto zmluvy, avšak vždy len v nevyhnutnom rozsahu a výlučne za predpokladu, že príslušný subdodávateľ bol zaviazaný povinnosťou mlčanlivosti podľa bodu/ods. 12.1 tohto článku zmluvy. Táto zmluva neovplyvňuje akúkoľvek zmluvu medzi zmluvnými stranami o dôvernosti informácií.
	4. Zmluvné strany sa týmto zaväzujú, že budú dodržiavať záväzok mlčanlivosti na základe zákona č. 18/2018 Z. z. o ochrane osobných údajov v znení neskorších predpisov, ktorý sa vzťahuje na všetky citlivé informácie vrátane osobných údajov, s ktorými sa môže pri plnení svojich zmluvných povinností oboznámiť, a to v akejkoľvek forme (najmä písomnej, elektronickej, alebo ústnej). Zmluvné strany sa zaväzujú, že citlivé informácie alebo osobné údaje, s ktorými sa oboznámia, nebudú okrem povinností vyplývajúcich zo všeobecne záväzných právnych predpisov nijako zverejňovať, ani ich akoukoľvek formou reprodukovať alebo podávať ich akýmkoľvek tretím neoprávneným osobám.

# NÁHRADA ŠKODY A ZMLUVNÉ POKUTY

* 1. Dodávateľ zodpovedá za škodu vzniknutú v súvislosti s poskytovaním služby v zmysle tejto zmluvy, a to v súlade s platnými právnymi predpismi.
	2. V prípade omeškania objednávateľa s úhradou faktúr sa objednávateľ zaväzuje uhradiť dodávateľovi úrok z omeškania v príslušnej zákonnej z nezaplatených čiastok za každý, aj začatý deň omeškania.
	3. V prípade, ak dodávateľ nepotvrdí alebo nevyrieši incidenty v lehotách v zmysle tejto zmluvy, je povinný zaplatiť nasledovné zmluvné pokuty:
1. pri kritickom incidente vo výške 500,00 eur za každé individuálne porušenie tejto povinnosti, najviac však do výšky jednej dvanástiny ročnej sadzby ceny mesačného paušálu (príloha č. 1 tejto zmluvy),
2. pri nekritickom incidente vo výške 150,- € za každé individuálne porušenie tejto povinnosti, najviac však do výšky jednej dvanástiny ročnej sadzby ceny mesačného paušálu (príloha č. 1 tejto zmluvy),
	1. Zaplatenie zmluvnej pokuty dodávateľom nebude mať vplyv na právo objednávateľa na náhraduškody preukázateľne vzniknutej v súvislosti s porušením povinností dodávateľa .
	2. Zmluvná pokuta alebo úrok z omeškania sú splatné do 30 dní od vyčíslenia a doručenia druhej zmluvnej strane na základe faktúry vystavenej dotknutou zmluvnou stranou, ak sa zmluvné strany nedohodnú písomne inak.
	3. Žiadna zo zmluvných strán nebude v omeškaní a úrok z omeškania jej neprináleží, ak je omeškanie spôsobené okolnosťami vylučujúcimi zodpovednosť alebo okolnosťami spôsobenými druhou zmluvnou stranou.
	4. Zmluvné strany prehlasujú, že výšky zmluvných pokút dohodnuté v zmluve považujú za primerané, pretože pri rokovaniach o dohode o výškach zmluvných pokút prihliadali na hodnotu a význam týmito zmluvnými pokutami zabezpečovaných zmluvných povinností.

# OSTATNÉ DOJEDNANIA

* 1. V prípadoch stanovených touto zmluvou je oprávnená rokovať za objednávateľa kontaktná osoba, ktorou je:

Vladimír Mižúr, tel.: +421 910 847 009, e-mail: vladimir.mizur@bbsk.sk

Branislav Diško, tel.: +421 948 169 375, e-mail: branislav.disko@bbsk.sk

* 1. Zmenu osôb uvedených v čl. 15  bode/ods. 15.1 tejto zmluvy je povinný objednávateľ oznámiť dodávateľovi bez zbytočného odkladu písomne alebo e-mailom na adresu podpora@xyz zmena je účinná dňom jej oznámenia dodávateľovi.
	2. Miestom plnenia predmetu tejto zmluvy je sídlo objednávateľa.
	3. Dodávateľ nesmie plnenie predmetu tejto tejto zmluvy ako celok odovzdať na vykonanie inému subjektu. Časť plnenia predmetu tejto zmluvy môže odovzdať na vykonanie svojmu subdodávateľovi uvedenému v zozname subdodávateľov predloženom v ponuke v rámci verejného obstarávania, ktorého výsledkom je uzatvorenie tejto zmluvy, pokiaľ objednávateľ písomne nepožiadal o zmenu subdodávateľa uvedeného v predmetnom zozname. V prípade zmeny subdodávateľa počas trvania tejto zmluvy je dodávateľ oprávnený zmeniť subdodávateľa len s predchádzajúcim písomným súhlasom objednávateľa. Subdodávateľ, ktorého sa návrh na zmenu týka, musí spĺňať podmienky podľa § 32 ods. 1 a § 11 ods. 1 zákona č. 343/2015 Z. z. o verejnom obstarávaní v znení neskorších predpisov (ďalej len „ZVO“). Identifikáciu navrhovaného subdodávateľa spolu s čestným vyhlásením dodávateľa, že tento subdodávateľ spĺňa podmienky podľa § 32 ods. 1 a § 11 ods. 1 ZVO, musí dodávateľ predložiť objednávateľovi najneskôr tri pracovné dni pred začatím plánovanej subdodávky. Súhlas objednávateľa nezbavuje dodávateľa povinnosti a zodpovednosti za všetky práce a činnosti subdodávateľa. Objednávateľ má právo požiadať dodávateľa o zmenu subdodávateľa vybraného dodávateľom, ak má na to závažné dôvody. Dodávateľ je povinný žiadosti objednávateľa podľa predchádzajúcej vety bezodkladne vyhovieť a zmeniť subdodávateľa, pričom nový subdodávateľ musí spĺňať podmienky podľa § 32 ods. 1 a § 11 ods. 1 ZVO a musí byť objednávateľom odsúhlasený.
	4. Každá zo zmluvných strán sa zaväzuje, že neprevedie nijaké práva a povinnosti (záväzky) vyplývajúce z tejto zmluvy, resp. ich časť na iný subjekt bez predchádzajúceho písomného súhlasu druhej zmluvnej strany. V prípade porušenia tejto povinnosti, bude zmluva o prevode (postúpení) zmluvných záväzkov, neplatná. V prípade porušenia tejto povinnosti jednou zo zmluvných strán, je druhá zmluvná strana oprávnená od zmluvy odstúpiť, a to s účinnosťou odstúpenia ku dňu, keď bolo písomné oznámenie o odstúpení zmluvy doručené druhej zmluvnej strane.

# TRVANIE ZMLUVY

* 1. Táto zmluva sa uzatvára na dobu určitú, a to na 12 mesiacov odo dňa nadobudnutia účinnosti zmluvy, alebo do vyčerpania maximálneho finančného limitu uvedeného v čl. 8 bod/ods. 8.1 tejto zmluvy, a to podľa toho, ktorá skutočnosť nastane skôr.
	2. Táto zmluva zaniká:
1. písomnou dohodou podpísanou obidvoma zmluvnými stranami,
2. písomnou výpoveďou,
3. odstúpením od zmluvy.
	1. Zmluvné strany sú oprávnené vypovedať zmluvu bez udania dôvodu, výpovedná doba je 3 mesiace a začína plynúť prvým dňom kalendárneho mesiaca nasledujúceho po mesiaci, v ktorom bola výpoveď doručená druhej zmluvnej strane. Výpoveďou podľa tohto bodu nie je dotknuté právo dodávateľa na zaplatenia ceny resp. jej časti za služby riadne poskytnuté a prevzaté objednávateľom do uplynutia výpovednej doby.
	2. Dodávateľ je oprávnený odstúpiť od zmluvy v prípade, ak objednávateľ bezdôvodne i napriek písomnému upozorneniu dodávateľa a stanoveniu primeraného dodatočného termínu na plnenie je v omeškaní s úhradou faktúry podľa tejto zmluvy.
	3. Objednávateľ je oprávnený odstúpiť od zmluvy, ak dodávateľ opakovanie t. j. minimálne 2x nedodrží príslušné lehoty vzťahujúce sa k plneniu predmetu zmluvy (napr. uvedené v čl. 4 zmluvy) alebo ak dodávateľ poruší ktorúkoľvek svoju zmluvnú povinnosť a nápravu nevykoná ani v dodatočnej lehote, ktorú mu objednávateľ poskytne na vykonanie nápravy.
	4. Objednávateľ aj dodávateľ sú ďalej oprávnení odstúpiť od zmluvy, ak druhá zmluvná strana nesplní svoju povinnosť vyplývajúcu z tejto zmluvy ani v primeranej lehote na to určenej druhou zmluvnou stranou.
	5. Odstúpením od zmluvy nebudú dotknuté práva a povinnosti zmluvných strán ohľadom plnení, ktoré boli do tejto doby riadne objednané, dodané a prevzaté, vrátane práv vyplývajúcich z licencií.
	6. Odstúpenie je účinné jeho doručením druhej zmluvnej strane , týmto dňom zmluva zaniká.
	7. Zánikom tejto zmluvy nezanikajú ustanovenia zmluvy, ak z ich povahy vyplýva, že majú ostať zachované aj po zániku tejto zmluvy, resp. aj ustanovenia, vo vzťahu ku ktorým to tak vyplýva z aplikovateľných právnych predpisov (ako napr. zodpovednosť za škodu, náhrada škody, zmluvné pokuty, ai.).

# ZÁVEREČNÉ USTANOVENIA

* 1. Zmluvné strany sa dohodli, že záväzkové vzťahy založené touto zmluvou, ktoré v nej nie sú výslovne upravené, sa riadia príslušnými ustanoveniami zákona č. 513/1991 Zb. Obchodného zákonníka v platnom znení a ostatných platných právnych predpisov Slovenskej republiky.
	2. Ak niektoré ustanovenia tejto zmluvy prestanú byť aktuálne, neznamená to, že by celá zmluva strácala platnosť. V takomto prípade sa zmluvné strany dohodli, že nájdu formulácie a znenie čo najviac podobné pôvodnému zámeru a nahradia ich tak, aby bol zachovaný účel a cieľ tejto zmluvy, pri rešpektovaní nových faktov, bez ujmy pre obidve zmluvné strany.
	3. V prípade nezhôd sa zmluvné strany zaväzujú riešiť spor spoločným konsenzom. Ak sa zmluvné strany nedohodnú, je oprávnená ktorákoľvek zo zmluvných strán podať návrh na príslušný súd v Slovenskej republike.
	4. Ustanovenia tejto zmluvy je možné meniť len formou písomných a očíslovaných dodatkov k zmluve, podpísaných oboma zmluvnými stranami.
	5. Zmluva sa vyhotovuje v dvoch rovnopisoch, pričom každá zo zmluvných strán obdrží jeden rovnopis tejto zmluvy s platnosťou originálu.
	6. Dodávateľ sa zaväzuje byť riadne zapísaný v registri partnerov verejného sektora po dobu trvania tejto zmluvy, ak mu taká povinnosť vyplýva zo zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len „ZRPVS“). Dodávateľ sa zaväzuje zabezpečiť, aby jeho subdodávatelia v zmysle § 2 ods. 1 písm. a) bod 7 ZRPVS boli riadne zapísaní v registri partnerov verejného sektora po dobu trvania subdodávateľskej zmluvy, ak im taká povinnosť vyplýva zo ZRPVS. Dodávateľ je povinný na požiadanie objenávateľa predložiť všetky zmluvy so subdodávateľmi. Porušenie ktorejkoľvek z povinností dodávateľa podľa tohto odseku tohto článku zmluvy je jej podstatným porušením a zakladá právo objednávateľa na odstúpenie od tejto zmluvy s právnymi účinkami ukončenia zmluvy ex tunc a/alebo právo objednávateľa požadovať zaplatenie zmluvnej pokuty vo výške celkovej ceny za plnenie predmetu tejto zmluvy podľa článku 8 bod/ods. 8.1 zmluvy. Zaplatením zmluvnej pokuty nie je dotknuté právo objednávateľa požadovať od dodávateľa náhradu škody, ktorá nesplnením vyššie uvedených povinností dodávateľa vznikne objednávateľovi.
	7. V prípade, ak bude podľa tejto zmluvy potrebné doručovať inej zmluvnej strane akúkoľvek písomnosť, doručuje sa táto písomnosť na adresu zmluvnej strany uvedenú v tejto zmluve, dokiaľ nie je zmena adresy písomne oznámená zmluvnej strane, ktorá písomnosť doručuje. V prípade, ak sa písomnosť aj pri dodržaní týchto podmienok vráti nedoručená, zmluvné strany sa dohodli, že účinky doručenia nastávajú tretím dňom po vrátení zásielky zmluvnej strane, ktorá zásielku doručuje, a to aj v prípade, ak sa o tom adresát nedozvedel.
	8. Zmluvné strany vyhlasujú, že zmluvu uzatvárajú na základe ich skutočnej, slobodnej a vážnej vôle, ktorú prejavili určito a zrozumiteľne, zmluvu uzatvorili dobromyseľne a v dobrej viere a neuzatvorili ju v omyle, ani pod nátlakom a ani za nápadne nevýhodných podmienok, zmluvu si prečítali, obsahu porozumeli a na znak súhlasu s obsahom zmluvy ju vlastnoručne podpisujú.
	9. Zmluva nadobúda platnosť dňom podpisu oprávnenými zástupcami oboch zmluvných strán a účinnosť nasledujúci deň po jej zverejnení v centrálnom registri zmlúv v zmysle § 47a zákona č. 40/1964 Zb. Občianskeho zákonníka v platnom znení a § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov.
	10. Zmluvné strany prehlasujú, že budú spolupracovať tak, aby bol predmet zmluvy splnený v najlepšej možnej miere. Za týmto účelom sa budú zmluvné strany bez omeškania vzájomne informovať o všetkých okolnostiach, ktoré by bránili riadnemu splneniu predmetu zmluvy.
	11. Akékoľvek ustanovenie tejto zmluvy, ktoré je neplatné, nezákonné alebo nevynútiteľné podľa platného práva, bude neúčinné len v rozsahu, v akom túto neplatnosť, nezákonnosť alebo nedostatok či stratu vynútiteľnosti postihuje právo, bez akéhokoľvek vplyvu na zostávajúce ustanovenia zmluvy. Zmluvné strany sa zaväzujú nahradiť takéto ustanovenie novým ustanovením, ktoré bude platné a účinné a čo najlepšie zodpovedá jeho pôvodne zamýšľanému účelu.
	12. Neoddeliteľnou súčasťou tejto zmluvy sú prílohy:

Príloha č.1 – Špecifikácia ceny

Príloha č.2 - Výkaz prác a nahlasovaných požiadaviek za kalendárny mesiac

Príloha č.3 – Formulár o nahlásení problému/požiadavky

|  |  |
| --- | --- |
| Dátum a miesto: | Dátum a miesto: |
| Za dodávateľa: | Za objednávateľa: |
|  |  |
| ......................................... | ......................................... |
| Meno a priezvisko | Ing. Ján Lunter, predsedaBanskobystrického samosprávneho kraja |

**Príloha č. 1 Špecifikácia ceny**

|  |  |  |  |  |  |  |
| --- | --- | --- | --- | --- | --- | --- |
| **č.**  | **Názov položky**  |  **M.j.**  | **Množstvo**  | **Jednotková cena v EUR** **bez DPH**   | **Celková cena v EUR** **bez DPH**  | **Celková cena v EUR** **s DPH**  |
| 1.1  | Služby servisnej podpory  | mesiac (paušál)  | 12  |   |   |   |
| 1.2  |  Profylaktické činnosti  |
| 1.3  | Odstraňovanie kritických a nekritických incidentov  |
| 1.4  | Nákup nových licencií SW platformy použitej v IS Automatizovaná správa registratúry (ďalej len ASR)  | licencia  | 50\*  |   |   |   |
| 1.5  | Ročná aktualizácia licencií SW platformy použitej v IS ASR  | licencia  | 480\*\*   |   |   |   |
| 1.6  | Rozvoj ASR systému na platforme Fabasoft  | MD  | 50\*   |   |   |   |
| **Celková cena v EUR s DPH za obdobie trvania zmluvného vzťahu (kritérium na vyhodnotenie ponúk)**  |   |

\* predpokladané množstvo na obdobie trvania zmluvného vzťahu

\*\* aktuálny počet licencií

**Príloha č.2 - Výkaz prác nahlasovaných požiadaviek za kalendárny mesiac**

**Príloha č.3 – Formulár o nahlásení problému/požiadavky**

|  |  |
| --- | --- |
| **Formulár o nahlásení problému/požiadavky** | **Číslo Zmeny zo Service Desku** |
| Iniciátor zmeny (Objednávateľ): |  | Organizácia: |  |
| Telefón: |  | E-mail: |  |
| Manažér zmien (Objednávateľ): |  | Telefón: |  |
| Dátum a čas zadania požiadavky: |  | Požadovaný termín ukončenia realizácie: |  |
| Kategória zmeny |  |  |
| Štandardná zmena: |  |  |
| Urgentná zmena: |  |  |
| **Popis zmeny:** |
| Detailný popis požiadavky na zmenu: |  |
| Prílohy: |  |  |

**Príloha č. 4 – Preberací protokol o odovzdaní a prevzatí zdrojového kódu**

Preberací protokol

O odovzdaní a prevzatí zdrojového kódu

Podľa Servisnej zmluva na poskytovanie služieb údržby a rozvoja existujúceho systému pre podporu elektronickej správy registratúry zo dňa \_\_\_\_\_\_\_\_\_\_\_\_\_\_\_\_ (ďalej len „Zmluva“)

Dodávateľ:

Sídlo:

IČO:

**odovzdáva**

a

Objednávateľ: Banskobystrický samosprávny kraj

Sídlo: Námestie SNP 23/23, 974 01 Banská Bystrica

IČO: 37828100

**preberá**

plnenie predmetu citovanej zmluvy v rozsahu:

* Úplný zdrojový kód prevzatý na dátovom médiu (doplniť prípadne inú formu prevzatia zdrojového kódu) v počte 1 ks,
* dokumentácia zdrojového kódu v slovenskom jazyku na dátovom médiu v počte 1 ks.

V Banskej Bystrici dňa

 ........................ ........................

 Za Dodávateľa Za Objednávateľa